कांग्रेस नेता की जमीन, भाजपा से जुड़े लोग बनवा रहे शराब दुकान
सितली नाला समूह की शराब दुकानों को पिटियाझर में खुलवाने पुलिस विभाग सक्रिय है। गुरुवार को निर्माण स्थल पर 150 से ज्यादा पुलिस बल तैनात कर बिल्डिंग बनाने के काम को आगे बढ़ाया गया। पिटियाझर में जिस जमीन पर शराब दुकान खोलने का प्रस्ताव है, वह कांग्रेस नेता के परिवार की जसबीर मक्कड़ के नाम पर है। शराब दुकान के लिए कांग्रेस नेता ने ही लीज और पार्टनरशिप डीड दी है। वहीं कोचिया प्रथा को बंद करने के लिए शराबबंदी की ओर बढ़ता कदम बताने वाली भाजपा से जुड़े कार्यकर्ता ही मजदूरों से बिल्डिंग तैयार कराने में लगे हैं।
पिटियाझर में शराब दुकान खोलने के खिलाफ पिछले पखवाड़ेभर से आंदोलन चल रहा है। यहां के लोगों ने विरोध में तीन दिन पहले 224 लोगों ने गिरफ्तारी भी दी थी, जिसमें बड़ी संख्या महिलाओं की थी।
इसके बाद भी विरोध शांत नहीं हुआ और अगले दिन मजदूरों ने ही काम करने से इनकार कर दिया। इसके बाद प्रशासन ने विरोध को देखते हुए मौके पर पुलिस बल तैनात किया और निर्माण कराने दूसरे जिले से मजदूर बुलाए। फिलहाल मौके पर पुलिस बल की मौजूदगी में शराब दुकान बनाई जा रही है।
कब्जे के लिए फोर्स, कब्जा हटवाने के लिए नहीं
राजस्व अधिकारियों की ड्यूटी भी मौके पर लगाई गई है। खैरा में कब्जा तोड़ने के लिए बल की मांग की गई थी, तब दो नगर सैनिक भेजकर पुलिस ने चुप्पी साध ली। अब अवैध निर्माण को संरक्षण देने के लिए पूरे फोर्स और राजस्व अमले को लगाया गया है। अफसर इसे अनुचित बता रहे हैं।
शराब पीना छोड़ें, तो दुकान बंद हो जाएगी: चंद्राकर
घटनाक्रम से भाजपा ने दूरी बना रखी है। भाजपा जिलाध्यक्ष इंद्रजीत गोल्डी कहते हैं कि पिटियाझर में शराब दुकान खोलने कोई पहल की जा रही है, इसकी उन्हें जानकारी नहीं है। भाजपा किसान मोर्चा के प्रदेशाध्यक्ष और महासमुंद के पूर्व विधायक पूनम चंद्राकर कहते हैं कि लोग शराब पीना छोड़ देंगे तो दुकानें खुद ब खुद बंद हो जाएगी।
युध्द स्तर पर जारी रहा काम
पिटियाझर मार्ग पर गुरुवार को पुलिस और प्रशासन की मौजूदगी में निर्माण कार्य जारी रहा। धरना प्रदर्शन और गिरफ्तारी के बाद भी प्रशासन और भाजपा के पदाधिकारी मांगों पर गंभीर नहीं हैं। वहीं आबकारी विभाग के अफसरों ने ऐसे किसी भी निर्माण से अनभिज्ञता जताई है।
महासमुंद. पिटियाझर में जहां शराब दुकान बनाई जा रही है, वहां बड़ी संख्या में पुलिस बल और प्रशासन की टीम को तैनात किया गया है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva